open-index/open-wikipedia-markdown huggingface dataset:
Գագարին (մուլտֆիլմ)

**«Գագարին»,**  Pilot («Second Frog» animation group) կինոստուդիայի կողմից նկարահանված մուլտֆիլմ, որի ռեժիսորն է Այեքսեյ Խարիտիդին։

Մուլտֆիլմի անվանումն ընտրել է Էդուարդ Նազարովը, երբ առաջին անգամ դիտել է այն ( այդ ժամանակ դեռ մուլտֆիլմն անվանում չուներ)։

## Սյուժե
Մուլտֆիլմի սյուժեն մի զվարճալի պատմություն այն մասին, թե ինչպես փոքրիկ թրթուրը, որը երազում էր թռիչքի մասին և նախանձով էր նայում թռչուններին ու թիթեռներին, անսպասելիորեն հայտնվում է թենիսի վալանի (փետրագնդակ) մեջ, որտեղից կարողանում է ժամանակից շուտ թռչել։ Բայց այս թռիչքը հիասթափեցնում է նրան, և երբ դառնում է գեղեցիկ թիթեռ, այլևս չի ցանկանում թռչել։

## Մրցանակներ

* 1994 թվական —Նիկա (կինոպրեմիա), առաջադրում անիմացիոն ֆիլմերի անվանակարգում։
* 1994 թվական — Առաջին մրցանակ ԿՄՖ «Ոսկե ասպետ», Տիրասպոլ (Մոլդովա)։
* 1995 թվական — Լավագույն դեբյուտի մրցանակ, հանդիսատեսի համակրանքի մրցանակ, Ֆրանսիայի բնության նախարարության մրցանակ և ամենազվարճալի ֆիլմի մրցանակ, Մուլտիպլիկացիա «Երիտասարդություն» ֆիլմ-դեբյուտների մրցանակ (Կիև)
* 1995 թվական — Անիմացիոն ֆիլմերի մրցանակ, լավագույն անիմացիոն ֆիլմի մրցանակ (Ս.Պետերբուրգ)։
* 1995  թվական— «Ոսկե արմավենու ճյուղ» մրցանակ  կարճամետրաժ ֆիլմի համար (Կաննի կինոփառատոն)։
* 1995 թվական— Լավագույն դեբյուտային մրցանակ, Անսի քաղաքում տեղի ունեցած Annecy International Animated Film Festival-ում։
* 1996 թվական— Առաջադրվել է «Օսկարի» ։

## Ծանոթագրություն

## Արտաքին հղումներ
* 
* Гагарин: рожденный ползать рано или поздно полетит Рецензия на мультфильм — Наталия Руденко, сайт nashfilm.ru
* Анимационное кино повышенной духовности
Հովիկ Գրիգորյան (գրող)

**Հովիկ Վոլոդյայի Գրիգորյան** (), հայ բանաստեղծ, Հայաստանի գրողների միության անդամ (2009)։

## Կենսագրություն
Հովիկ Գրիգորյանը ծնվել է 1957 թվականի մարտի 2-ին, Գեղարքունիքի մարզի Արծվանիստ գյուղում։ ՀՀ ներքին գործերի համակարգ ընդունվելուն զուգահեռ սովորել է միլիցիայի դպրոցում, որն ավարտելուց հետո նշանակվել է Երևանի ՆԳ պահպանության բաժին՝ որպես սպա, եղել դասակի հրամանատար, վաշտի հրամանատարի տեղակալ, Երևանի Շահումյանի շրջանի ՆԳ բաժնի տեղամասային տեսուչ։ Միլիցիայի հատուկ գումարտակի կազմում մասնակցել է հայրենի սահմանների պահպանությանը։
Մի շարք բանաստեղծական ժողովածուների հեղինակ է։

## Երկեր
* Երեք վիպակ։ [Վիպակներ և հոդվածներ], Երևան, 2014։
*Սիրո ծաղկահովիտ, Երևան, 2009։
* Ձայն ներհակ, Երևան, 2009։
* Ոգեղեն զանգեր (մանկական), Երևան, 2005։
* Նաիրյան ղողանջներ, Երևան, 2003։
* Երկաթե շերեփ, Երևան, 1999։

## Ծանոթագրություններ

Կատեգորիա:Հայ բանաստեղծներ
Կատեգորիա:Հայաստանի գրողների միության անդամներ
Գրաուչո Մարքս

**Ջուլիուս Հենրի «Գրաուչո» Մարքս** (, ), ամերիկյան դերասան, կատակերգու, «Մարքս եղբայրներ» կատակերգու-թատերախմբի մասնակից։

## Կաենսագրություն
Գրաուչո Մարքսը ծնվել է Նյու Յորքում՝ հրեաների ընտանիքում։ Մանկության տարիներին եղբայրների հետ մասնակցում էր վոդևիլներին։ Այստեղ նա մշակել է բեմական կերպար, որից երկար տարիներ չի բաժանվել՝ սև նկարված հոնքեր և բեղեր, ակնոց և սիգար։ նա միշտ մարմնավորում էր խայթող և ավանտյուրիստի կերպար, որը միշտ խնդիրներ էր պատճառում բարեկանոն հասարակությանը։

Գրաուչոն առաջին հաջողությանը հասել է իր եղբայրների հետ Բրոդվեյում՝ «Ասում եմ, որ դա նա է» մյուզիքլում, 1924 թվականին։ Կինոյում նա առաջնելութել է եղբայրների ընկերակցությամբ 1921 թվականին, սակայն հասարակության ուշադրությունը գրավել է միայն 1929 թվականին՝ «Կոկոսե ընկույզներ» ֆիլմի թողարկումից հետո։ Դրան հաջորդել են մի քանի հաջող դերեր «Ձիերի փետուրներ» (1932), «Բադի ապուր» (1933), «Գիշեր օպերայում» (1935) և «Օր ձիարշավարանում» (1937) կինոկատարգություններում, որոնք էլ նրան բերել են մեծ ճանաչում։ 1940-ական թվականներին նրանց դերասանական հնգյակը աստիճանաբար փլուզվեց, և յուրաքանչյուրը սկսեց զբաղվել անհատական կարիերայով։

1950-ական թվականներին Գրաուչոն եղել է «Խաղադրույքը ձեր կյանքն է» հեռուստաշոուի հաղորդավարը, խաղացել է մի քանի էպիզոդիկ դեր մեծ էկրանին, ինչպես նաև գրել է երեք ինքնակենսագրական։

Գրաուչո Մարքսը մահացել է թոքաբորբից Լոս Անջելեսի կլինիկաներից մեկում 1977 թվականին։

## Մրցանակներ
* Էմմի 1954 - «Ականավոր անձի մրցանակ»
* Օսկար 1974 - «Ի նշան կինոկատակերգությունների զարգացման գործում նրա փայլուն ստեղծագործության ճանաչման և Մարքս եղբայրների անգերազանցելի նվաճումների»

## Ֆիլմագրություն
* 1957 - «Արդյո՞ք հաջողությունը կփչացնի Ռոք Հանթերին» ()? - *Ջորջ Շմիդլափ*

## Ծաղրերգություններ
* Մարքս Երեք եղբայրներին, այդ թվում՝ նաև Գրաուչոյին, նմանակել է Բեննի Հիլլը։
* Գրաուչո Մաքսի ծաղրերգությունն է ցուցադրել Լեսլի Նիլսենը «Ռեցիդիվ» ֆիլմում (ուրիշ թարգմանություն՝ «Կրկին վտարող»)։
* «Մուլտհերոսների արկածները» անիմացիոն շարքից Բեբս Բանին խաղացել է նրա դերը «New Class Day» դրվագում (հատված «A Night in Kokomo»)։
* Գերբնական հանցագործությունները հետաքննող հետախույզ Դիլան Դոգի մասին պատմող իտալական կոմիքսներում նրա զուգընկերը Գրաուչո Մարքսն է, որն իր անվանակցի նմանակն է։


Marx-Lennon Abkhazia stamp.jpg|Փոստային բլոկ «Մարքս - Լենոն»․ Մարքսիզմ-լենինիզմ ծաղրերգություն (Աբխազիա, 1994 թիվ)


## Ծանոթագրություններ

## Արտաքին հղումներ

* 
* Գրաուչո Մարքսի մասին ամփոփագիր ''Սինեմատիկայում''

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կատակերգուներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Անձինք նամականիշերի վրա
Կատեգորիա:Դերասաններ այբբենական կարգով
Կատեգորիա:Թոքաբորբից մահացածներ
Կատեգորիա:Հոլիվուդյան փառքի ծառուղի
Կատեգորիա:Նյու Յորք քաղաքում ծնվածներ
Կատեգորիա:Օսկարակիրներ
Ապոլլոն-13 (ֆիլմ)

**«Ապոլլոն-13»** (), 1995 թվականին նկարահանված պատմական ֆիլմ, որը պատմում է տիեզերքի ուսումնասիրման ամենատպավորիչ պահերից մեկի՝ «Ապոլլոն-13» տիեզերանավի լուսնային անհաջող առաքելության մասին։ Ֆիլմը նկարահանել է ռեժիսոր Ռոն Հովարդը, իսկ սցենարի հիմքում Ջեյմս Լովելի և Ջեֆրի Կլուգերի «Կորած լուսին» գիրքն է (): Վարձույթի է հանվել 1995 թվականի հունիսի 30-ին։

Ֆիլմի կարգախոսն է՝ «*Հյուսթո՛ն, մենք խնդիրներ ունենք*»։

## Սյուժե
«Ապոլլոն-13-ը» պետք է դառնա տիեզերագնացներին Լուսին հասցրած երրորդ տիեզերանավը։ Սակայն թռիչքից երկու օր անց տիեզերանավի վրա վթար է տեղի ունենում, որից հետո տիեզերանավը ոչ միայն չէր կարող վայրէջք կատարել լուսնի վրա, այլ նույնիսկ Երկիր վերադառնալ չէր կարող։

## Դերերում

Ֆիլմում էպիզոդիկ դերում նկարահանվել է հենց «Ապոլոն-13» տիեզերանավի հրամանատար Ջեյմս Լովելը։

## Մրցանակներ

## Տես նաև
* Ֆիլմի հիմքում ընկած իրական դեպքեր

## Ծանոթագրություններ

## Արտաքին հղումներ
* 
* Книга Джеффри Клюгера «Аполлон-13» 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1995 դրամա ֆիլմեր
Կատեգորիա:1995 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:IMAX ֆիլմեր
Կատեգորիա:Imagine Entertainment ֆիլմեր
Կատեգորիա:Universal Pictures ֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան պատմական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Պատմական ֆիլմեր
Կատեգորիա:Ռոն Հովարդի ֆիլմեր
Կատեգորիա:Ֆանտաստիկ ֆիլմեր տիեզերքի մասին
Կատեգորիա:Ֆիլմեր, որոնց գործողությունները տեղի են ունենում 1960-ականներին
Կատեգորիա:Ֆիլմեր, որոնց գործողությունները տեղի են ունենում Ֆլորիդայում
Կատեգորիա:Ֆիլմեր, որոնց գործողությունները տեղի են ունենում 1970 թվականին
Կատեգորիա:Ֆիլմեր, որոնց գործողությունները տեղի են ունենում 1969 թվականին
Կատեգորիա:Ֆիլմեր, որոնց գործողությունները տեղի են ունենում 1967 թվականին
Հրաչյա Միրզոյան

**Հրաչյա Ղազարի Միրզոյան** (), հայ գրականագետ, փիլիսոփա, փիլիսոփայական գիտությունների դոկտոր, պրոֆեսոր։ Հայաստանի գրողների միության անդամ (2012)։

## Կենսագրություն
Հրաչյա Միրզոյանը ծնվել է 1940 թվականի մարտի 13-ին, նախկին Նոյեմբերյանի շրջանի Դոստլու (այժմ՝ Բարեկամավան։ 1958 -1963 թվականներին սովորել և ավարտել է Երևանի պետական համալսարանի պատմության ֆակուլտետը, 1963-1966 թվականներին՝ Երևանի պետական համալսարանի ասպիրանտուրան։ 1989-2000 թվականներին եղել է Երևանի պետական համալսարանի փիլիսոփայության պատմության ամբիոնի վարիչ, 1998-2004 թվականներին՝ Երևանի պետական համալսարանի փիլիսոփայության, սոցիոլոգիայի և հոգեբանության և 2004-2009 թվականներին՝ Երևանի պետական համալսարան փիլիսոփայության և հոգեբանության ֆակուլտետների դեկան։ 1994-1997 թվականներին աշխատել է Երուսաղեմի ժառանգավորաց վարժարանում և Ընծայարանում, 1997-2003 թվականներին՝ Էջմիածնի Գևորգյան ճեմարանում։ 1992 թվականից «Բանբեր Երևանի համալսարանի» քառամսյա գիտական հանդեսի գլխավոր խմբագիրն է։ 2011 թվականից ՀՀ ԲՈՀ-ի մասնագիտական խորհրդի նախագահ է։  Մի շարք մենագրությունների և բազմաթիվ գիտական հոդվածների հեղինակ է։

## Երկեր
* Հայ գրքի և գրատպության պատմության փիլիսոփայական անդրադարձներ, Երևան, 2015
* Նարեկացիագիտական հետազոտություններ, հոդվածների ժողովածու, Երևան, 2010
* Գրիգոր Նարեկացու բառաստեղծական արվեստը, Երևան, 2006
* Հովհաննես Մրքուզ Ջուղայեցի, Երևան, 2001
* Критический анализ армянской философской мысли XVII века : Автореферат на соискание ученой степени д-ра филос. наук, 1984: т.л.
* XVII դարի հայ փիլիսոփայական մտքի քննական վերլուծություն, Երևան, 1983 
* Давид Анахт ( Непобедимый ) и армянская философская мысль 17-го века, 1980 : т.л.

## Թարգմանություններ

* Լերմոնտով Միխայիլ։ Ընտիր երկեր երկու հատորով։ Հատոր առաջին։ Բանաստեղծություններ, պոեմներ.- Երևան։ Հայպետհրատ, 1941.- XX, 260, 1 չհ. էջ․- Որոշ ստեղծագործություններ։

## Պարգևներ, մրցանակներ
* «Հայկաշեն Ուզունյան» մրցանակ՝ «Գրիգոր Նարեկացու բառաստեղծական արվեստը» գրքի համար, 2008
* ԵՊՀ ոսկե հուշամեդալ
* ՀԽՍՀ Գերագույն խորհրդի պատվոգիր, 1970

## Գիտական աստիճան
* Փիլիսոփայական գիտությունների թեկնածու, «Սիմեոն Ջուղայեցու փիլիսոփայական հայացքները», 1967 թ., Երևանի պետական համալսարան
* Փիլիսոփայական գիտությունների դոկտոր «XVII դարի հայ փիլիսոփայական մտքի քննական վերլուծություն», 1984 թ., Երևանի պետական համալսարան

## Ծանոթագրություններ

## Արտաքին հղումներ
* ԳՐԱԿԱՆՈՒԹՅՈՒՆՆ ԱԶԳԱՅԻՆ Է, ԻՍԿ ՓԻԼԻՍՈՓԱՅՈՒԹՅՈ՞ՒՆԸ… / ՀՐԱՉՅԱ ՄԻՐԶՈՅԱՆ

Կատեգորիա:Հայ գրականագետներ
Կատեգորիա:Հայ պրոֆեսորներ
Կատեգորիա:Հայ փիլիսոփաներ
Կատեգորիա:Հայաստանի գրողների միության անդամներ
Կատեգորիա:Փիլիսոփայական գիտությունների դոկտորներ
Entertainment Software Association

**Entertainment Software Association** (ESA), ծրագրային ապահովման և համակարգչային խաղերի ամերիկյան ասոցիացիա։ Ձևավորվել է 1994 թվականի ապրիլին **Interactive Digital Software Association (IDSA)** անունով և 2003 թվականի հունիսի 16-ին անվանափոխվել է ESA-ի։ Տեղակայված է Վաշինգթոնում։

ESA-ի անդամ են հանդիսանում խաղային բիզնեսի այնպիսի խոշոր ընեկերություններ, ինչպիսիք են օրինակ՝ Atari, Capcom, Disney Interactive Studios, Eidos Interactive, Electronic Arts, Konami, Microsoft, Midway Games, Namco Bandai, Nintendo, Sega, Sony Computer Entertainment, Square Enix, Take Two Interactive, THQ, և WildTangent։

ESA-ի ծրագիրը ներառում է՝ 
* Ամենամյա E3 ցուցահանդեսի կազմակերպումը
* Entertainment Software Rating Board-ի հովանավորումը՝ կազմակերպություն, որը զբաղվում է տեսահոլովակների և խաղերի արտադրության որակի գնահատմամբ
* Հեղանակայն իրավունքների խախտման դեմ պայքարը
* Տեսահոլովակներում և խաղերում ցենզուրայի օրինական մակարդակի պահպանումը։

ESA-ի հիմնադիր և առաջին տնօրենը համարվում է Դուգլաս Լովենշտայնը ()։ 2007 թվականի մայիսի 17-ին այս դիրքերում նրան փոխարինելու եկավ ամերկյան քաղաքական գործիչ՝ Մայքլ Գալլախերը()։

### Entertainment Software Association-ի անդամների ցանկ
2008 թվականի մայիսի 23-ին Activision, Vivendi Universal, LucasArts և id Software ընկերությունները դադարեցին անդամ լինելուց։

2019 թվականի տվյալներով ESA-ն կազմված է հետևյալ ընկերություններից
*505 Games
*Activision Blizzard
*Bandai Namco Entertainment
*Bethesda Softworks
*Bungie
*Capcom
*Deep Silver
*Disney Interactive Studios
**20th Century Games
*Electronic Arts
*Epic Games
*Focus Home Interactive
*Gearbox Software
*GungHo Online Entertainment
*Intellivision Entertainment
*Kalypso Media
*Konami
**4Kids Games
*Legends of Learning
*Magic Leap
*Natsume
*NCSoft
*Nexon
*Nintendo
*Nvidia
*Outright Games
*Phosphor Studios
*Rebellion Developments
*Riot Games
*SEGA
*Six Foot
*Sony Interactive Entertainment
*Paracosma
*Square Enix
*Take-Two Interactive
*Tencent
*THQ Nordic
*Triseum
*Ubisoft
*Warner Bros. Interactive Entertainment
*Wizards of the Coast
*Xseed Games
*Xbox Game Studios
*Hasbro Gaming

## Ծանոթագրություններ

Կատեգորիա:1994 հիմնադրումներ
Կատեգորիա:1994 հիմնադրված կազմակերպություններ
Կատեգորիա:ԱՄՆ-ի կազմակերպություններ
Կատեգորիա:Կազմակերպություններ այբբենական կարգով
Կատեգորիա:Համակարգչային խաղեր
Կատեգորիա:Մեդիաընկերություններ
Կատեգորիա:Ոչ առևտրային կազմակերպություններ
Հայաստանի սահմանադրական պատմություն

**Հայաստանի սահմանադրական պատմություն**, Հայաստանի իրավական համակարգի հիմքը հանդիսացող հիմնական օրենքի պատմությունը, ներառյալ՝ Սահմանադրության ընդունումը, փոփոխությունները, լրամշակումները և սահմանադրական հանրաքվեները, ինչպես նաև հայ ազգային-ազատագրական պայքարի ընթացքում և նախորդիվ հղացած սահմանադրաիրավական մտքի գաղափարական հայեցակարգը։ Հայ իրավունքի պատմությունն ունի պատմական հնագույն ակունքներ, մինչդեռ այդ իրավունքների (ներառյալ՝ սովորութային իրավունք, դատական նախադեպեր) սահմանադրական ամրագրումը թվագրվում է ավելի ուշ շրջանի։ Պատճառն այն է, որ ուշ միջնադարում և նոր շրջանում հայկական ազգային պետականության բացակայությունը անհնարին է դարձնում սահմանադրական մշակույթի ներմուծումը։ Այնուամենայնիվ, նույնիսկ օտարների կողմից Հայաստանի բռնազավթման պայմաններում՝ 18-րդ դարում հայ սահմանադրական միտքը զարթոնք է ապրում։ Հայոց պատմության մեջ Սահմանադրության նախագծման ամենահամարձակ փորձերից է հայ ազգային շարժման Մադրասի խմբակի, մասնավորապես՝ Շահամիր Շահամիրյանի կողմից շարադրված «Որոգայթ փառացը», որը միաժամանակ և՛ Հայաստանի ազատագրության ծրագիր էր, և՛ ապագա անկախ Հայաստանի սահմանադրության նախագիծը։ «Որոգայթ փառացը» ամբողջությամբ հիմնված էր ժամանակի արևմտաեվրոպական լուսավորական գաղափարների վրա, սակայն գործնականում երբեք չի կիրառվում։

Սեփական իրավական համակարգ, և առաջին հերթին՝ Սահմանադրություն ունենալու իրական նախադրյալներ ստեղծվում են 1918 թվականին՝ Հայաստանի առաջին հանրապետության հռչակմամբ, սակայն անկախության կարճ ժամանակահատվածը բավարար չի լինում արտաքին ճնշումների և ներքին անկայունության ծանրագույն իրավիճակում գտնվող Հայաստանի համար սեփական Սահմանադրություն մշակելու և ընդունելու համար։ Հայաստանի առաջին Սահմանադրությունն ընդունվում է 1922 թվականի փետրվարի 3-ին՝ ՀԽՍՀ բանվորների, գյուղացիների և կարմիրբանակայանինների պատգամավորական խորհուրդների առաջին համագումարում։ Խորհրդային տիրապետության շուրջ 70-ամյա պատմության ընթացքում Հայաստանի Խորհրդային Սոցիալիստական Հանրապետությունը վիճակվում է ունենալ երեք սահմանադրություն։

Հայաստանի անկախ հանրապետության առաջին Սահմանադրությունը ընդունվում է 1995 թվականի հուլիսի 5-ին՝ համաժողովրդական հանրաքվեի դեմոկրատական ուղով։ Սահմանադրության ընդունումից հետո հուլիսի 5-ը դառնում է պետական տոն։ Սահմանադրությունն ամրագրում է Հայաստանի Հանրապետության բնույթը՝ որպես ինքնիշխան, ժողովրդավարական, իրավական և սոցիալական պետության, հռչակում մարդու և քաղաքացու հիմնական իրավունքներն ու ազատությունները, սահմանում հանրապետության կառավարման ձևը՝ հիմնված օրենսդիր, գործադիր և դատական իշխանությունների տարանջատման սկզբունքի վրա։ Հայաստանում սահմանադրական հանրաքվեներ տեղի են ունեցել 1995, 2003, 2005 և 2015 թվականներին։ Նախատեսվում էր անցկացնել նաև 2020 թվականի ապրիլի 5-ին։

## Ծանոթագրություններ

Կատեգորիա:Հայաստանի սահմանադրական պատմություն
Harry Styles (ալբոմ)

**Harry Styles**, բրիտանացի երգիչ Հարի Սթայլզի դեբյուտային ստուդիական ալբոմը, որը թողարկվել է 2017 թվականի մայիսի 12-ին Erskine Records և Columbia Records լեյբլների միջոցով։ Ալբոմը գլխավորել է տարբեր երկրների չարթեր, ներառյալ ամերիկյան Billboard 200-ն և բրիտանական UK Albums Chart-ը։

## Պատմություն
Երաժշտական քննադատների և ինտերնետ հրատարակությունների կողմից ալբոմը դրական գնահատականների է արժանացել՝ Metacritic, AllMusic, Entertainment Weekly, Rolling Stone, The Independent։ NME ամսագիրը նրա երաժշտությունը համեմատել է ZZ Top-ի, Aerosmith-ի և Sheryl Crow-ի ալբոմների հետ։

Ալբոմը առաջին հորիզոնականում, 57,000 օրինակ վաճառքով դեբյուտ է կատարել UK Albums Chart չարթում։ Նաև ալբոմը առաջին հորիզոնականում, 193,000 օրինակ վաճառքով, գլխավորել է Billboard 200 չարթը։

## Երգացանկ

## Չարթեր

### Շաբաթական չարթեր

### Տարեվերջյան չարթեր

## Հավաստագրումներ

!scope="row"|Worldwide (2017)
|
|1,000,000

## Ծանոթագրություններ

Կատեգորիա:2017 ալբոմներ
Կատեգորիա:Billboard 200 գլխավորած ալբոմներ
Կատեգորիա:Անգլալեզու ալբոմներ
Կատեգորիա:Հարի Սթայլզի ալբոմներ
Գիրք նվիրելու օր

մինի|Գիրք նվիրելու օրն ընտրված է՝ ի պատիվ Հովհաննես Թումանյանի ծննդյան օրվա։
**Գիրք նվիրելու օր**, Հայաստանում և Արցախի Հանրապետությունում 2008 թվականից նշվող նախաձեռնություն։ Օրը նշվում է յուրաքանչյուր տարի՝ փետրվարի 19-ին՝ ամենայն հայոց բանաստեղծ Հովհաննես Թումանյանի ծննդյան օրը։ Տարեցտարի տոնն ավելի մեծ ժողովրդականություն է ձեռք բերում՝ մեծ արձագանք գտնելով հանրության շրջանում և ստանալով համազգային բնույթ։

## Պատմություն
Փետրվարի 19-ը՝ որպես գիրք նվիրելու օր, սահմանվել է Հայաստանի գրողների միության նախկին նախագահ Լևոն Անանյանի նախաձեռնությամբ և Հայաստանի կառավարության որոշմամբ։ Տոնի առթիվ անցկացվում են գրական միջոցառումներ, հանրային ընթերցումներ, գրական երեկոներ, հանդիպումներ հայտնի գրողների հետ, ինչպես նաև պետական պատվերով և աջակցությամբ հրատարակված ու չվաճառված գրքերը բաշխում են մարզային և համայնքային գրադարանների միջև։

Բանաստեղծ Էդվարդ Միլիտոնյանն ընդգծել է, որ պատահական չէ գիրք նվիրելու օրը Հովհաննես Թումանյանի ծննդյան օրվա հետ կապելը։ Նրա խոսքերով՝ 

## Խորհուրդ
Տոնի նպատակն է ընթերցանության և գրքի նկատմամբ սերը ժառանգել նոր սերունդներին, նրանց հաղորդակից դարձնել գրականությանն ու հոգևոր-մշակութային արժեքներին։ Օրվա տոնական ավանդույթներից է մտերիմ մարդուն որևէ հետաքրքիր գիրք նվիրելը։

## Ծանոթագրություններ

## Արտաքին հղումներ
* Գիրք նվիրելու օրը՝ ինքնաբուխ տոն
* Հովհ. Թումանյանի ծննդյան օրը նշվում է որպես գիրք նվիրելու օր
* Փետրվարի 19-ը նշվում է որպես գիրք նվիրելու օր
* Փետրվարի 19-ը հանրապետությունում նշվում է որպես գիրք նվիրելու օր

Կատեգորիա:Ընթերցանություն
Կատեգորիա:Հայաստանի տոներ
Կատեգորիա:Հովհաննես Թումանյան
Հերման Մանկևիչ

**Հերման Մանկևիչ** ( ),  հոլիվուդյան սցենարիստ, ով աչքի է ընկնում ցինիկ հումորով։ Նրա ամենահայտնի աշխատանքը, որը գրվել է Օրսոն Ուելսի հետ համահեղինակությամբ «Քաղաքացի Քեյնը» ֆիլմի սցենարն է, որը լավագույն բնօրինակ սցենարի համար արժանացել է «Օսկար» մրցանակի։ Պետք է նշել, որ իր աղմկահարույց «Մեծացնելով Քեյնին» (The New Yorker, 1971) էսսեում, որը առաջացրել է թեժ քննարկումներ, ամերիկյան մեծ քննադատ Փոլին Քեյնը մանրամասնորեն քննելով ֆիլմի ստեղծման պատմությունը, վիճարկել է Օրսոն Ուելսի բացարձակ հեղինակությունն ու այդ պատկերի արժանիքների առնվազն կեսը վերագրել նրա սցենարիստ Մանկևիչին։

Ինչպես նաև մասնակցել է «Ջենթլմենները նախընտրում են շիկահերներին» ֆիլմի սցենարի գրմանը, եղել է Մարքս եղբայրների մի շարք ֆիլմերի պրոդյուսերը։
Մանկևիչի կարիերային վնասել է ալկոհոլից կախվածությունը։ Մահացել է երիկամնային անբավարարությունից։

Նա կրթություն է ստացել Կոլումբիայի համալսարանում և Բեռլինում։ Եղել է սցենարիստ և ռեժիսոր Ջոզեֆ Մանկևիչի կրտսեր եղբայրը։

## Ֆիլմագրություն
* 1928՝ Վերջին հրաման
* 1928՝ Երեք ուիքենդ
* 1930՝ Ծիծաղ
* 1930՝ Բրոդվեյի թագավորական ընտանիքը
* 1933՝ Բադի ապուր
* 1933՝ Ճաշը ութին
* 1942՝ Յանկիի հպարտությունը
* 1944՝ Սուրբծննդյան արձակուրդներ
* 1949՝ Կանացի գաղտնիք

## Ծանոթագրություններ

## Գրականություն
* *[[Лурсель, Жак|Лурселль Ж.]]* Авторская энциклопедия фильмов. Т. I-II. — СПб.-М.: Rosebud Publishing, 2009. — ISBN 978-5-904175-02-3
* *Мусский И. А.* 100 великих зарубежных фильмов. — Москва: Вече, 2008. — 480 с. — 5000 экз. —.

Կատեգորիա:Օսկարակիրներ
Կատեգորիա:Նյու Յորքում ծնվածներ
Կատեգորիա:Ամերիկացի սցենարիստներ
Կատեգորիա:Ամերիկացի պրոդյուսերներ
Կատեգորիա:Կոլումբիայի համալսարանի շրջանավարտներ
Կատեգորիա:Ամերիկացի լրագրողներ
Կատեգորիա:Ամերիկացի կինոպրոդյուսերներ
Կատեգորիա:20-րդ դարի ամերիկացի տղամարդ գրողներ
Կատեգորիա:Ամերիկացի կինոսցենարիստներ
Կարլես Պլանաս

**Կարլես Պլանաս Անտոլինես** (, ), իսպանացի ֆուտբոլիստ, Լառնակայի ԱԵԿ ակումբի ֆուտբոլիստ։

## Կենսագրություն
Կարլես Պլանասը 10 տարեկան հասակում՝ 2001 թվականին ընդգրկվել է Լա Մասիայի կազմում և սովորել այնտեղ տասը տարի։ Դպրոցից հետո 2008/2009 մրցաշրջանում ընդգրկվել է «Բարսելոնայի» երկրորդ թիմի կազմում, որտեղ անցկացրել է ընդամենը մեկ խաղ, ձախ եզրում եղած մեծ մրցակցության պատճառով։ Պլանասը Կատալոնացիների հիմնական կազմում նորամուտը կատարել է 2012 թվականի նոյեմբերի 29-ին Իսպանիայի գավաթի խաղարկության 1/16 եզրափակչի «Ալավեսի» դեմ խաղում (3:1)՝ երկրորդ խաղկեսում դուրս գալով փոխարինման։

## Վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջը «Բարսելոնայի» պաշտոնական կայքում

Կատեգորիա:Տղամարդկանց ֆուտբոլի պաշտպաններ
Կատեգորիա:Լա Լիգայի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Բարսելոնա B-ի ֆուտբոլիստներ
Կատեգորիա:Ժիրոնայի ֆուտբոլիստներ
Կատեգորիա:Սելտայի ֆուտբոլիստներ
Մյունավվար Ռզաևա

**Մյունավվար Մաջիդ ղիզի Ռզաևա** (, ), ադրբեջանցի քանդակագործ, Ադրբեջանի նկարչության դպրոցի նշանավոր ներկայացուցիչներից մեկը, Ադրբեջանի Հանրապեդության վաստակավոր արտիստ (1992);

## Կենսագրություն
Մյունավվար Ռզաևան ծնվել է 1929 թվականի հունիսի 6-ին Շուշիում։ Սովորել է Ազիմ Ազիմզադեի անվան նկարչության դպրոցում։ 1950 թվականին ավարտել է Նկարչության դպրոցը և ընդունվել Սուրիկովի անվան Մոսկվայի Նկարչության Պետական ակադեմիա։ 1956 թվականին ավարտել է Ակադեմիայի քանդակագործության ֆակուլտետը։ 1943 թվականից նա մասնակցել է տարբեր ցուցահանդեսների։ 1953 թվականին եղել է Ադրբեջանի նկարիչների միության անդամ։ Եղել է Մշակույթի նախարարության պետական հանձնաժողովի անդամ։

Նա աշխատել է որպես վերականգնող նկարիչ ԱԳԱԱ-ի Նիզամի Գյանջևիի անվան ադրբեջանական գրականության թանգարանում։ Նրա գործերը պահվում են Ադրբեջանի Ռ. Մուստաֆաևի անվան արվեստի պետական թանգարանում, ԱԳԱԱ-ի Նիզամիի գրականության թանգարանում, Օրդուբադի թանգարանում, Սիազանի մշակույթի տանը, արվեստի հիմնադրամում։

Մյունավվար Ռզաևան մահացել է 2004 թվականի հունիսի 6-ին։

## Ծանոթագրություններ

## Արտաքին հղումներ
* Vernisaj Əməkdar rəssam Münəvvər Rzayeva
* Heykelteraş Munevver Rzayeva-Dovlet Resm Qalereyasi
* Волшебный дар Минаввар Рзаевой
* Минаввар Рзаева
* В Баку восстановлен памятник Микаилу Мушфигу

Կատեգորիա:Ադրբեջանցի քանդակագործներ
Գաղտնի լեզու

**Գաղտնի լեզու** կամ **թաքուն [[լեզու]]**, հատուկ խմբի շփման հաստատված համակարգ, որի հիմնական նպատակն է թաքցնել օտարներից հաղորդակցման մտադրությունների իմաստը։ Գաղտնի լեզուները կարող են ունենալ լեզվական, ոչ լեզվական (ժեստեր, նշաններ, նկարներ), ինչպես նաև խառը բնույթ։ Գաղտնի լեզուն հայտնի է հին ժամանակներից։

## Ներազգային
Գաղտնի լեզուները կարող են պարտադրել երեխաներին, որպեսզի թաքցնեն իրենց մտադրությունները մեծահասակներից (մանկական գաղտնի լեզուներ)։

Նույն մարտավարությանը հաճախ դիմում են մեծահասակները՝ երեխաներից տեղեկացվածի իմաստը թաքցնելու նպատակով։ Օրինակ, բառերը ոչ թե ամբողջությամբ են արտահայտվում, այլ տառերով։ Լեզվի տեղաշարժի պայմաններում մեծահասակները կարող են օգտվել մեռնող լեզվից՝ տեղեկացվածը երեխաների համար անհասկանալի դարձնելու նպատակով։ Այսպես, օրինակ, 20-րդ դարի սկզբին բրիտանական Տրինիդադում մեծահասակները աստիճանաբար օգտվում էին ֆրանսերեն լեզվից՝ նպատակ ունենալով թաքցնել այն, ինչ հաղորդվում էր երեխաներից, որոնց հետ սովորաբար օգտագործում էին միայն անգլերենը։

## Ազգամիջյան
Ըստ էության, այս տարածաշրջանում քիչ հայտնի ցանկացած լեզու կարող է օգտագործվել որպես գաղտնի։ Այսպիսին են, օրինակ, գերմանական հրեաների լեզուն, նաև մուղաթերեն լեզուն, որը մշակել են միջինասիական գնչուները՝ լյուլները։ Տրանսվեստիտները Ջակարտայում օգտագործում են որպես գաղտնի լեզու հոլանդերենը (նախկին մետրոպոլիայի լեզուն, որը աստիճանաբար մոռացվեց անկախությունից հետո)։

### Ռազմական
Ռազմական նպատակներով գաղտնի լեզուներն օգտագործվում են բավական հաճախ։ Այսպես, Արևելյան Թիմորի ապստամբներն օգտագործել են պորտուգալերեն լեզուն, որին գրեթե չէին տիրապետում իրենց գլխավոր հակառակորդները՝ ինդոնեզացիները։ Արևմտյան Սահարայի ապստամբներն օգտագործում են իսպաներեն, որոնց թույլ են տիրապետում մարոկկացիները։ 20-րդ դարում ԱՄՆ բանակը որպես նավահոյի գաղտնի լեզու է օգտագործել։ Հայրենական մեծ պատերազմի ժամանակ Կարմիր բանակի կապավորները՝ ԽՍՀՄ փոքր ժողովուրդներից եկվորները, հաճախ նույն նպատակների հետ օգտագործել են իրենց մայրենի լեզուները՝ իմանալով, որ կապի գծի մյուս ծայրում իրենց հայրենակիցն է, իսկ նրանց բանակցությունները գաղտնալսող կապավոր վերմախտը չի տիրապետում իրեն քիչ հայտնի լեզվին։

## Տես նաև
* Գաղտնագրություն

## Ծանոթագրություններ

## Գրականություն
* 
* 
* Малахов А. Под тенью фени // Журнал "[Коммерсантъ Деньги]" №28 от 18.07.2005, стр. 81
* Приёмышева М. Н. Тайные и условные языки в России XIX в.: В 2-х книгах. — СПб.: Нестор-История, 2009. — 455 с. + 696 с.

Կատեգորիա:Լեզուներ
Կատեգորիա:Հասարակագիտություն
Շիկահավն ու արջը

**«Շիկահավն ու արջը»** (), Նաթան Լեռների մուլտիպլիկացիոն ֆիլմը, որը պատմում է փոքրիկ շիկահավի հանդեպ արջի հուզիչ վերաբերմունքի մասին։

## Սյուժե
Արջն անսպասելիորեն հանդիպում է մի միայնակ շիկահավի։ Արջը խղճում է նրան և որոշում է իր հետ տանել ձմեռելու։ Եվ ահա պարզվում է, որ թռչունը պոեզիայի մեծ սիրահար է. նա պաշտում է գարնան և ամռան մասին պատմող բանաստեղծությունները։ Ամբողջ օրը նրա մտքին հունիս ամիսն է։ Սակայն ինչպես կարող է հունիս լինել, եթե դրսում ցուրտ դեկտեմբերն է։ Արջը փորձում է կրկնել շիկահավին և նույնպես բանաստեղծություններ հորինել, սակայն նրա բանաստեղծությունները ոչ թե գարնան, այլ ձմեռային օրերի մասին են։ Իսկ շիկահավն անընդհատ իրենն էր կրկնում` ասելով «Հունիս, հունիս»։ Արջը բարկանում է և դուրս է անում շիկահավին, իսկ ինքն որոշում է հարմար տեղավորվել ձմռանը քուն մտնելուց առաջ։ Սակայն ծուռթաթը չի կարողանում քնել. նա սկսում է խղճալ բանաստեղծական թռչնակին. չէ՞ որ նա սառչում է անտառում։ Եվ նրան հետ է բերում իր որջը։

## Նկարահող խումբ
* Ռեժիսոր` Նաթան Լեռներ
* Սցենարի հեղինակ` Մարինա Վիշնևեցկայա
* Բեմադրող նկարիչ` Յուրի Իսայկին
* Կոմպոզիտոր` Վլադիմիր Կրիվցով
* Օպերատոր` Լեոնարդ Կոլվինկովսկի
* Հնչյունային օպերատոր` Վ. Զոսիմովիչ
* Մուլտիպլիկատորներ` Օլգա Անաշկինա, Ալլա Գրիշկո, Աիդա Զյաբլիկովա
* Տիկնիկները պատրաստել են` Գ. Բոգաչյով, Մ. Բոգատսկայա, Ա. Դեկտյարյով, Ա. Կուզնեցով, Ն. Պանտելեևա, Ե. Պոկրովսկայա
* Մոնտաժող` Գալինա Դրոբինինա
* Խմբագիր` Ալիսա Ֆեոդորիդի
* Տնօրեն` Իգոր Գելաշվիլի

##### Դերերը հնչյունավոր էլ են
* Յուրի Վոլինցև` Արջ
* Օլգա Օստրոումովա` Շիկահավ
* Սվետլանա Տրավկինա` Աղվես

## Ծանոթագրություններ

## Արտաքին հղումներ
* «Էկրան» ստեղծագործական միավորում

Կատեգորիա:«Էկրան» ստեղծագործական միության մուլտֆիլմեր
Կատեգորիա:1983 մուլտֆիլմեր
Թեոդորս Ուդերս

thumb|right|''Մահը'', Թ. Ուդերս, 1914
**Թեոդորս Ուդերս** (, ), լատվիացի նկարիչ։

## Կենսագրություն
Անտեսելով իր ծնողների ցանկությունը, որ դառնա ֆերմեր, Ուդերսը հեռացավ տնից, որպեսզի 1884 թվականին խոհարար դառնա նավի վրա և հաջորդ վեց տարիները անցկացնի ծովում։ Դրանից հետո վերադարձավ Ռիգա, այնուհետև երեք տարի անցկացրեց որպես պահեստապահ Սանկտ Պետերբուրգի Գվարդիայի շտաբում, որից հետո նա սկսեց ինքնուրույն փիլիսոփայության ուսումնասիրել մինչև 1897 թվականը։ Նա երկու տարի անցկացրեց ներկայիս Սանկտ Պետերբուրգի արվեստի և արդյունաբերության ակադեմիայում, ուսումնասիրելով կերպարվեստ։ Մի քանի տարի շարունակ նա իր կնոջ հետ միասին ճանապարհորդում էր Ռուսական կայսրությունում, փող էր վաստակում՝ դիմանկարներ և բնապատկերներ նկարելով։ 1905 թվականին նա վերադառնում է Լատվիայի իր հայրենի քաղաք Վալմիերա և աշխատել կերպարվեստի ուսուցիչ մինչև իր մահը 1915 թվականին։ Անտեսված տեղական ունևոր խավի կողմից՝ նրա արվեստը լայնորեն չճանաչվեց մինչև իր մահը, ինչը ափսոսանքով է նշել արվեստաբան Բորիս Վիպպերը։

## Ծանոթագրություններ

## Արտաքին հղումներ
*Կենսագրություն 

Կատեգորիա:Լատիշ արվեստագետներ
Կատեգորիա:Լատիշ նկարիչներ
Կատեգորիա:Լատիշ քանդակագործներ
ՄԱԿ-ում չինարենի օր

**Չինարենի օր ՄԱԿ-ում** (), տոն, որն ամեն տարի նշվում է ապրիլի 20-ին։ Տոնը ՄԱԿ-ի Հանրային տեղեկատվության վարչության կողմից սահմանվել է 2010 թվականին բազմալեզու և մշակութային բազմազանության տոնակատարության, ինչպես նաև ամբողջ կազմակերպությունում բոլոր վեց պաշտոնական լեզուների իրավահավասար օգտագործմանը նպաստելու համար»։ Ապրիլի 20-ն ընտրվել է Ցան Ցզեին հարգանքի տուրք մատուցելու համար, որը, ենթադրվում է, մոտ 5000 տարի առաջ ստեղծել է չինական գրերը։

Առաջին անգամ չինարենի օրը նշվել է 2010 թվականի նոյեմբերի 12-ին, սակայն 2011 թվականից ի վեր ամեն տարի նշվում է ապրիլի 20-ին, ինչը մոտավորապես համապատասխանում է Ցին դինաստիայի ժամանակների չինական օրացույցի գույուի ամսվա սկզբին։ Գույույ բառը բառացիորեն նշանակում է «կորեկի անձրև»։

## Տես նաև
* Մայրենի լեզվի միջազգային օր
* ՄԱԿ-ի պաշտոնական լեզուներ

## Ծանոթագրություններ

## Արտաքին հղումներ
* ՄԱԿ-ի պաշտոնական կայք

Կատեգորիա:Ապրիլի տոներ
Կատեգորիա:ՄԱԿ-ի միջազգային օրեր
Կատեգորիա:Չինարեն
Իսլամն Աֆրիկայում

thumb|Ուղեկիցների Մզկիթը՝ Աջրիկայի ամենահին մզկիթը
Աֆրիկան առաջին մայրցամաքն էր, որի վրա Իսլամը տարածվել էր հարավ-արևմտյան Ասիայից մ.թ. VII դարի սկզբին։ Աշխարհի մուսուլմանական բնակչության գրեթե մեկ երրորդը բնակվում է Աֆրիկայում։ Իսլամի պրակտիկան մայրցամաքում ստատիկ չէ և մշտապես փոփոխվում է գերակշռող սոցիալական, տնտեսական և քաղաքական պայմաններով։ Ընդհանուր առմամբ, Աֆրիկայում Իսլամը հաճախ հարմարվել է աֆրիկյան մշակութային համատեքստերին և հավատալիքների համակարգերին, որոնք ձևավորում են սեփական Աֆրիկյան օրթոդոքսիաները։

2002 թվականին հաշվարկվել է, որ մուսուլմանները կազմում են Աֆրիկայի բնակչության 48%։ Իսլամը լայնորեն տարածված է Հյուսիսային Աֆրիկայում, Սահելայում, Սուահիլի ափին և Արևմտյան Աֆրիկայի մեծ մասում։

## Աֆրիկայի որոշ երկրների մուսուլման բնակչություն

## Ծանոթագրություններ

*Online bibliography ''Islam in Africa'' (AfricaBib, African Studies Centre, Leiden) 
*The Story of Africa: Islam, from the BBC World Service.

Կատեգորիա:Աֆրիկայի մշակույթ
Կատեգորիա:Իսլամ ըստ երկրի
Կատեգորիա:Կրոնն Աֆրիկայում
Music to Be Murdered By

**Music to Be Murdered By**, ամերիկացի ռեփեր Էմինեմի 11-րդ ստուդիական ալբոմը, թողարկված 2020 թվականի հունվարի 17-ին Aftermath Entertainment, Interscope Records և Shady Records լեյբլներով։ Ալբոմի պրոդյուսերներն են Էմինեմը և Dr. Dre-ն։ Ալբոմի ձայնագրությանը մասնակցել են Black Thought-ը, Q-Tip-ը, Juice Wrld-ը, Էդ Շիրանը և այլք։

## Հետարտադրություն և ձայնագրություն
Ալբոմի անվանումը և այլընտրանքային շապիկը կիսում են այն նույն հայեցակարգը, ինչ 1958 թվականի Ջեֆ Ալեքսանդերի Alfred Hitchcock Presents «Music to be killed By» ալբոմը, որը Քրիս Ուիլմանն անվանել է «միակ և անկրկնելի ալբոմ, որն երբևէ թողարկվել է Hitchcock-ի կողմից»։

Ալբոմը նվիրված է ամերիկացի ռեփեր Juice Wrld-ին, ով մահացել է թմրանյութերի պատահական մեծ դոզայից 2019 թվականի դեկտեմբերի 8-ին, և Էմինեմի նախկին թիկնապահ Քեաքիլ Ալլահ Բարնսին, որը նույնպես մահացել է։ «Godzilla» երգում Էմինեմը ռեկորդակիր է դարձել, որպես ամենաարագ ռեփ-կատարում՝ վայրկյանում 10,65 վանկ։

## Երգացանկ

## Հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
*

Կատեգորիա:2020 ալբոմներ
Կատեգորիա:Billboard 200 գլխավորած ալբոմներ
A Star Is Born

**A Star Is Born** (), սաունդթրեքների ալբոմ։ Ձայնագրել են ամերիկացի երգչուհի Լեդի Գագան և Բրեդլի Քուփերը՝ 2018 թվականի «Աստղ է ծնվել» ֆիլմի համար։ Ալբոմը թողարկվել է նույն թվականի հոկտեմբերի 5-ին Interscope Records լեյբլում և գլխավորել է ԱՄՆ-ի, Մեծ Բրիտանիայի և այլ երկրների հիթ-շքերթները։

## Առևտրական հաջողություն
Ալբոմը հայտնվել է ''Billboard'' 200 հիթ-շքերթի առաջին հորիզոնականում և ունեցել է 231 000 օրինակ վաճառք, ներառյալ 162 000 իրական ձայնապնակի վաճառք։ Վերջին երեք տարում ցանկացած սաունդթրեքի համար գրանցել է լավագույն ցուցանիշ, իսկ Լեդի Գագայի համար ալբոմը դարձել է փառքի մեծությամբ հինգերորդ հիթը (իսկ Բրեդլի Քուփերի համար՝ առաջին հաջողակ դեբյուտը)։ Գագան ավելացրել է իր վարկանիշը 2010-ականներին կանանց շրջանակում ամենաշատ առաջին հորիզոնականը զբաղեցրած ալբոմների քանակով, առաջ անցնելով Թեյլոր Սվիֆթից, որն ուներ 4 ձայնապնակ, տղամարդկանց շրջանակում առաջինը Դրեյքն է, որն ունի 8 ձայնապնակ։ Բացի իրական ալբոմային վաճառքից, ալբոմը հավաքել է 37 000 սթրիմ էքվիվալենտային և 32 000 թրեք էքվիվալենտային օրինակի վաճառք։ Ավելի վաղ Գագան եղել է ԱՄՆ-ի հիթ-շքերթի առաջին հորիզոնականում՝ *[[Joanne]]* (2016), *[[Cheek to Cheek (ալբոմ)|Cheek to Cheek]]* (Թոնի Բենետի հետ, 2014), *[[ARTPOP]]* (2013) և *[[Born This Way (ալբոմ)|Born This Way]]* (2011) ալբոմներով։ Սաունդթրեքը գլխավորել է Կանադայի երաժշտական հիթ-շքերթը 18 000 օրինակ վաճառքով, դառնալով Գագայի երրորդ հիթ-փոփերն այդ երկրում՝ *Born This Way* (2011) ալբոմից հետո։

Մեծ Բրիտանիայում *A Star Is Born* սաունդթրեքը մրցակցել է Twenty One Pilots խմբի *[[Trench]]* ալբոմի հետ և վերջին պահին առաջ է անցել։ Համաձայն *[[Music Week]]* ամսագրի խմբագիր Ալան Ջոնսի սաունդթրեքն զբաղեցրել է Մեծ Բրիտանիայի հիթ-շքերթի առաջին հորիզոնականը՝ 31 816 օրինակ վաճառքով (ներառյալ 6 178 սթրիմ էքվիվալենտային օրինակով), դառնալով երգչուհու չորրորդ չարթփոփերը *[[Artpop]]* (2013) ալբոմից հետո, այն եղել է նաև չարթփոփեր Քուփերի համար։ Սաունդթրեքը նաև զբաղեցրել է առաջին հորիզոնականը Իռլանդիայի և Շոտլանդիայի հիթ-շքերթներում։ Ֆրանսիայում այն դեբյուտացվել է SNEP Albums Chart հիթ-շքերթի 7-րդ հորիզոնականում՝ 8 700 օրինակ վաճառքով, իսկ Ավստրալիայի ARIA Albums Chart հիթ-շքերթի երրորդ հորիզոնականում։

2019 թվականի տվյալներով աշխարհում վաճառվել է 7 միլիոն էքվիվալենտային ալբոմի օրինակ՝ թրեքի և սթրիմինգի վաճառքի օրինակով։

## Երգացանկ

**Նշումներ**
*&nbsp;– Վոկալային պրոդյուսեր
*&nbsp;– Գլխավոր պրոդյուսեր
*&nbsp;– Հիմնական պրոդյուսեր
*&nbsp;– Վոկալային պրոդյուսեր

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

### Տասնամյակի հիթ-շքերթներ

## Հավաստագրումներ

!scope="row"| Աշխարհ
|align="center"| —
| 6,000,000

## Թողարկման պատմություն

## Ծանոթագրություններ

## Արտաքին հղումներ
* ''A Star Is Born Music'' պաշտոնական կայք

Կատեգորիա:2018 ալբոմներ
Կատեգորիա:Billboard 200 գլխավորած ալբոմներ
Կատեգորիա:Ամերիկյան ալբոմներ
Կատեգորիա:Անգլալեզու ալբոմներ
Կատեգորիա:Լեդի Գագայի ալբոմներ
Կատեգորիա:Սաունդթրեքներ
Ես ուզում եմ սեր երգել (բանաստեղծություն)

**«...Ես ուզում եմ սեր երգել...»**, Հովհաննես Թումանյանի բանաստեղծություններից, հեղինակն այն գրել է 1887 թվականի վերջին։

## Պատմություն
Թումանյանի ընտանիքի արխիվում պահվում է Թումանյանի 1890 թվականի սեպտեմբերի 23-ից 25-ը Օլգա Թումանյանին գրած նամակը, որտեղ կա այս երեք քառատողի ինքնագիրը հետևյալ ծանոթագրությամբ՝

Նույնը, համանման ծանոթագրությամբ, կա նաև 1890 թվականի սեպտեմբերի 28-ին Անուշավան Աբովյանին գրած նամակում։

Բանաստեղծությունն առաջին անգամ  տպագրվել է ԵԺ V, 26-րդ էջում։

Տպագրվում է ինքնագրից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Բրազիլա-հնդկական հարաբերություններ

[thumb|right|290px|Հնդկաստանի վարչապետ [Նարենդրա Մոդին և Բրիազիլիայի նախագահ Ժաիր Բոլսոնարուն, 2019 թվականի նոյեմբեր]]
**Բրազիլա-հնդկական հարաբերություններ**, երկկողմանի դիվանագիտական հարաբերություններ Բրազիլիայի և Հնդկաստանի միջև։ Դիվանագիտական հարաբերությունները երկու երկրների միջև սկսվել են 1948 թվականին։

## Ակնարկ
1948 թվականի մայիսի 3-ին Բրազիլիայի Ռիո դե Ժանեյրո քաղաքում Հնդկաստանի դեսպանություն է բացվել։ 1971 թվականի օգոստոսի 1-ին դեսպանությունը տեղափոխվել է մայրաքաղաք Բրազիլիա։ Բրազիլիան և Հնդկաստանը մշակութային բազմազանությամբ, ժողովրդական կառավարությամբ և բազմազգ բնակչությամբ տարածքային խոշոր պետություններ են։ Երկրները համագործակցում են այնպիսի հարցերով, ինչպիսիք են միջազգային առևտուրը, ԲՐԻԿՍ-ը, շրջակա միջավայրը, Միացյալ ազգերի կազմակերպության բարեփոխումները և Անվտանգության Խորհրդի ընլայնումները։ Երկրների միջև առևտրային հարաբերությունները զարգանում են այնպիսի ոլորտներում, ինչպիսիք են գիտությունը և տեխնոլոգիաները, դեղագործությունը։ 2007 թվականին երկրների միջև առևտրաշրջանառությունը կազմել է 3,12 մլրդ դոլար՝ 2004 թվականի 1,2 մլրդ դոլարի փոխարեն։

## Համեմատական բնութագիր

## Ծանոթագրություններ

## Արտաքին հղումներ
* The Sino-Brazilian Principles in a Latin American and BRICS Context: The Case for Comparative Public Budgeting Legal Research *Wisconsin International Law Journal*, 13 May 2015
* Embassy of Brazil in India
* Embassy of India in Brazil 
* IBSA Trilateral India, Brazil South Africa Forum

Կատեգորիա:Բրազիլիայի երկկողմ հարաբերություններ
Կատեգորիա:Հնդկաստանի երկկողմ հարաբերություններ
Կենգուրուի դատ

[մինի|260px|[Երրորդ Ռայխում տարածված է եղել կուսակցության քաղաքական հակառակորդների հանդեպ ցուցադրական կենգուրուի դատ անցկացնելը]]

**Կենգուրուի դատ** (), անգլերեն արտահայտություն, որը նշանակում է անօրինական, անարդար դատավարություն, ինքնադատաստան, դատարանի բեմադրում, արդարադատության ծաղրերգություն։ Այս արտահայտությունը հաճախ կիրառվում է դատարանի նկատմամբ, որը, ձևականորեն պահպանելով ընթացակարգը, արագ և նախապես պատրաստված դատավճիռ է կայացնում։

## Պատմություն
Պատմականորեն տերմինը ծագել է Կալիֆոռնիայում (ԱՄՆ) «ոսկե տենդի» ժամանակ և առաջին անգամ թվագրվել է 1853 թվականին։ Ըստ երևույթին` դա նշանակում էր, որ դատական ընթացակարգը շատ արագ է ընթանում՝ ցատկելով կենգուրուի նման։

## Կիրառություն
«Կենգուրուի դատի» օրինակներ կան շատ երկրներում։ Օրինակ` Իրաքում 1958 թվականին՝ գնդապետ Աբդուլ-Քերիմ Քասեմի օրոք, դատավարությունը սովորաբար տևում էր 15 րոպե և վերջանում մահվան դատավճռով։

«Կենգուրուի դատը» բնութագրում է նաև Ռասելի միջազգային տրիբունալը՝ Վիետնամում կատարված պատերազմական հանցագործությունների քննության համար։

Ռուսաստանում համանման արտահայտություն է «Շեմյակի դատարանը», իսկ 21-րդ դարում՝ «Բասմանի արդարությունը»։ Նման դատարանի օրինակ կարող է ծառայել նաև 1936-1938 թվականներին ԽՍՀՄ-ում տարածված, այսպես կոչված, «Եռյակի» պրակտիկան, որի դեպքում որոշումները հաճախ ընդունվում էին հեռակա կարգով՝ փաստաթղթերի նվազագույն քանակով կամ առանց փաստաթղթերի, ցուցակների։

## Արվեստում
Հորինված տիեզերքում Աստղային ուղին կարդասիական քաղաքակրթության դատական համակարգը կառուցված է «Կենգուրուի դատի» վրա. բոլոր դատավճիռները հայտնի են նախապես, իսկ դատարանը միայն դրա կայացման ձևն է։

Միացյալ Նահանգների Ջորջիա նահանգի իրական դատական նիստի (Ռիկի և Մորտիի կատարմամբ՝ բառ առ բառ) մուլտիկացված Էկրանավորման մեջ Ռիկը, որին մեղադրում են բանտապահի սպանության մեջ, հայտարարում է, որ «Կենգուրիի դատն» է ընթանում, ինչին դատավոր Մորտին ծաղրում է. «Կենգուրիի դատ․․․ մենք Ավստալիայում չենք»

## Ծանոթագրություններ

## Գրականություն
* Э. Бланкенбург, Х. Шепел. «Мобилизация Европейского Суда». Пер. с англ. И. А. Мейер под науч. ред. Л. В. Бойцовой.//Европейские правовые культуры. № 1 (1). Москва: Юрист, 2002 год. — Стр. 113—150

## Արտաքին հղումներ
* Կենգուրուի դատը multitran բառարանում 
* Президент радио «Свободная Европа» назвал суд над Носиром Зокировым «судом кенгуру» , 31.08.2005

Կատեգորիա:Անգլերեն բառեր և արտահայտություններ
Կատեգորիա:Արդարություն
Կատեգորիա:Դատավարական իրավունք
Կատեգորիա:Դատավարություններ
Կատեգորիա:Դատարաններ
Կատեգորիա:Վիգիլանտիզմ
Թեհմինե Խաչատրյան

**Թեհմինե Սամվելի Խաչատրյան** (), դերասանուհի։

## Կենսագրություն
Թեհմինե Խաչատրյանը ծնվել է 1982 թվականի հոկտեմբերի 12-ին Երևանում։ 1999 թվականին ավարտել է միջնակարգ դպրոցը, ապա 2001-2005 թվականներին սովորել է Երևանի թատրոնի և կինոյի պետական ինստիտուտի ռուս-դերասանական բաժնում՝ Ալեքսանդր Գրիգորյանի արվեստանոցում։

2005 թվականից որպես դերասանուհի աշխատում է Երևանի Կոնստանտին Ստանիսլավսկու անվան ռուսական պետական դրամատիկական թատրոնում։

## Ընտանիք
Թեհմինե Խաչատրյանը դերասան Իշխան Ղարիբյանի կինն է։

## Ներկայացումներ
*Պյոտր Բոմարշեի «Ֆիգարոյի ամուսնությունը»  (Մարսելինա) 
*Անտոն Չեխովի «Երեք քույր» (Մաշա)
*Ավքսենտի Ցագարիի «Խանումա» (Թեկլե)
*Կավոզիի «Ֆելդֆեբել Բաթերֆլայ» (Արևիկ)
*Ալեքսանդի Շիրվանզադեի «Մորգանի խնամին» (Մագդալենա)
*Նիլ Սայմոնի «Հրավիրված ընթրիք» (Գաբրիելա)
*Յուրի Պոլյակովի «Ինչպես աստվածներ» (Սվետլանա)
*Էդուարդ Դե Ֆիլիպպոյի «Ֆիլումենա Մարտուրանո» (Ֆիլումենա Մարտուրանո)

## Ծանոթագրություններ

Կատեգորիա:1982 ծնունդներ
Կատեգորիա:Երևան քաղաքում ծնվածներ
Կատեգորիա:Թատրոնի դերասանուհիներ
Կատեգորիա:Հոկտեմբերի 12 ծնունդներ
Պետրովսկի երկաթուղային կամուրջ

**Պետրովսկի երկաթուղային կամուրջը** () միացնում է Կիևի Դնեպր գետի ափերը։ Անվան ընտրությունը պայմանավորված է նրանով, որ 1920 - 1937 թվականներին ներկայիս Պոդոլսկի շրջանը կոչվել է *Պետրովյան՞* (կամ Պետրովկա)՝ ի պատիվ Գ. Ի. Պետրովսկու։ Այն կազում է Կիևի կամուրջների հյուսիսային կիսաօղակի մի մասը։

## Պատմություն
Կամուրջը կառուցվել է 1916-1917 թվականներին՝ որպես *Կայսրուհի Մարիա Ֆեոդորովնայի* կամ *Մարիինսկու* անունով կամուրջ,  բացման արարողությունը կատարվել է 1917 թվականի հունվարին։ 
Հայրենական մեծ պատերազմի ընթացքում այն երկու անգամ ավերվել է (1941 և 1943 թվականներին)։ Վերականգնվել է 1945 թվականին։

## Փաստեր
Կամուրջն ունի միայն մեկ երկաթուղի։
Երկաթուղու էլեկտրական հոսանքը սնուցվում է այլընտրանքային` 25,000 վոլտ լարման հոսանքով։ 
Ջրի մակարդակն ամենաբարձրը եղել է 1970 թվականին, այսօր էլ պահպանվում են ջրի մակարդակի հետքերը։

Պատկեր:Опора Петровского железнодорожного моста, отметка максимума уровня воды 1970 года.jpg|Պետրովսկու երկաթուղային կամրջի պիլոն, 1970 ջրանիշ
Պատկեր:Электропоезд ЭПЛ9Т на маршруте городской электрички.jpg|EPL9T էլեկտրական գնացքը Կիևի քաղաքային գնացքի երթուղով անցնում է Պետրովսկու երկաթուղային կամրջով


## Համայնապատկեր

Petrivskyi Railway Bridge Kiev 2011 01 Panorama.jpg|
Petrivskyi Railway Bridge Kiev 2011 02 Panorama.jpg|


## Ծանոթագրություններ

Կատեգորիա:1929 թվականին կառուցված կամուրջներ
Կատեգորիա:Երկաթուղային կամուրջներ
Կատեգորիա:Կիևի երկաթուղային տրանսպորտ
Նողկալի ութնյակը

**«Նողկալի ութնյակը»** (), ռեժիսոր և սցենարիստ Քվենտին Տարանտինոյի ամերիկյան վեսթեռնը։ Դերասանական կազմը գլխավորում են Սեմյուել Լ. Ջեքսոնը և Կուրտ Ռասելը։ «Նողկալի ութնյակը» ֆիլմի գործողությունները տեղի են ունենում Ամերիկայի քաղաքացիական պատերազմից անմիջապես հետո։ Ֆիլմի հերոսները գլուխների որսորդներ են և նրանց պատահական հարևաններ, որոնք ստիպված են ձմռան բքին միասին դիմանալ հյուրատանը։ Ֆիլմի մասին հայտարարվել է 2013 թվականի աշնանը, սկզբնապես մտածվել է որպես Տարանտինոյի նախորդ աշխատանքի՝ «Ջանգոն ազատված» վեսթեռնի շարունակություն։ 2014 թվականին Տարանտինոն չեղարկել է նախագիծը, քանի որ «Նողկալի ութնյակի» սցենարն առանց նրա թույլտվության հրապարակվել էր համացանցում, թեպետ որոշ ժամանակ անց վերսկսել է ֆիլմի վրա աշխատանքը։

Ֆիլմի՝ սահմանափակ թվով նախացուցադրությունը հյուսիսամերիկյան վարձույթում նշանակվել է 2015 թվականի դեկտեմբերի 25-ին, ֆիլմը ցուցադրվել է 70 մմ 100-ի հարթակներում ձևաչափով։ Լայն էկրաններին վարձույթով ֆիլմը հայտնվել է 2016 թվականի հունվարի 1-ին։ Ֆիլմն արժանացել է «Օսկարի», «BAFTA»-ի և «Ոսկե գլոբուսի» Էնիո Մորիկոնեի երաժշտության համար։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2015 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:The Weinstein Company ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան վեստերն ֆիլմեր
Կատեգորիա:Քվենտին Տարանտինոյի ֆիլմեր
Կատեգորիա:Օսկարակիրներ
Կատեգորիա:Ֆիլմերի երաժշտություն ըստ Էնիո Մորիկոնեի
Կատեգորիա:Ֆիլմեր, որոնց գործողությունները տեղի են ունենում Վայոմինգում
Կարմիր փուչիկ

**«Կարմիր փուչիկը»** (), Ալբեր Լամորիսի կարճամետրաժ ֆիլմը (1956 թվական), որտեղ շոշափվում է մանկության և ընկերության թեմաները։ Գլխավոր դերերում ֆիլմի ռեժիսորի որդին` Պասկալն է։ Արժանացել է Կաննի կինոփառատոնի «Ոսկե արմավենու ճյուղ» մրցանակի (1956 թվական) լավագույն կարճամետրաժ ֆիլմ անվանակարգին և լավագույն օրիգինալ սցենարի համար՝ «Օսկար» մրցանակի։

## Սյուժեն
Ֆիլմի դեպքերը տեղի են ունենում Փարիզի Մենիլմոնտան թաղամասում։ Տղան (որի դերը կատարում էր Պասկալ Լամորիսը` ռեժիսորի որդին) դպրոցի ճանապարհին գտնում է սյունից կապված մեծ կարմիր փուչիկ։ Նա արձակում է փուչիկը, այն տանում է դպրոց, խնդրում է ծառայողին պահել փուչիկը դասերի ընթացքում, դրանից հետո վերադառնում է տուն, որտեղ մայրը վերցնում և պատուհանից  բաց է թողնում փուչիկը։ Տղան նկատում է, որ փուչիկը թռչելու փոխարեն մնում է տղայի պատուհանի մոտ և առավոտյան ինքնուրույն հետևում է նրան դպրոց գնալիս։ Այսպիսով փուչիկը դառնում է տղայի ընկերը և հետևում է նրան փողոցներում։ Այսպես, դասերի ժամանակ փուչիկը սպասում է պատուհանի արտաքին կողմում, ինչի համար նրան դուրս են հանում դասից և փակում են հատուկ տարածքում։ Հետո նրան փուչիկի հետ հանում են եկեղեցական ծառայությունից։ Փողոցում տղան հանդիպում է մի աղջկա, որը կրում էր կապույտ փուչիկ, և կարմիր փուչիկը գրեթե գնում էր կապույտի հետևից, բայց ամեն դեպքում որոշում է մնալ։ Ֆիլմի վերջում տղային և փուչիկին հետապնդում են փողոցային տղաների ավազակախումբը։ Եվ վերջապես նրանց հաջողվում է վերցնել փուչիկը և պարսատիկից կրակել փուչիկի վրա։ Դրանից հետո Փարիզի բոլոր փուչիկները բարձրանում են օդ, թռչում են տղայի մոտ և բարձրացնում են նրան վեր։ Վերջաբանում փուչիկներով կապված նա թռչում է քաղաքի վրայով։

## Փարիզը ֆիլմում
Փողոցային մի քանի տեսարան ունեն փաստավավերագրական արժեք։ Դրանցից մեկը` տեսարան է քաղաքային, բաց հարթակով ավտոբուսում, որից երևում են փողոցային կյանքի մանրամասներ։

## Արվեստում
«Սառցադաշտ և ջութակ» կարճամետրաժ ֆիլմի (որը համարվում է Անդրեյ Տարկավսկովի դիպլոմային աշխատանքը) օպերատր Յուսոֆի կարծիքով, այդ ֆիլմի պատմության ծնունդը կապված է Լամորիսի ֆիլմի հետ։ «Կարմիր փուչիկի» շարժառիթը երևում է նաև Ա. Կոնչալովսկու «Տղան և աղավնին» դիպլոմային աշխատանքում։ Էլդար Ռիզանովը ասել է, որ Լամորիսի այդ ֆիլմը իր համար անմոռանալի էր և անդրադարցել է իր ստեղծագործական գործունեությանը. «Նա ուշադրություն էր գրավում ներթափանցած նրբությամբ, պոեզիայով, հիասքանչ ֆլերայով, անկրկնելի աուրայով»։

2007 թվականին Խոու Սյաո-Սենը Ժուլյետ Բինոշի հետ նկարեց «Կարմիր փուչիկի ճանապարհորդությունը» () լիամետրաժ ֆիլմը Լամորիսի ֆիլմի հիման վրա։ Այն պատմում է Փարիզում սովորող չինացի ուսանողի կյանքի մասին։

## Ծանոթագրություններ

## Գրականություն
* *Бояджиева Людмила.* Андрей Тарковский — жизнь на кресте. — М.: Альпина нон-финкшн, 2012. — 317 с., 3000 экз., ISBN 978-5-91671-128-8
* *Филимонов В.П.* Андрей Тарковский. Сны и явь о доме. — М.: Молодая гвардия, 2011. — 498 c. ISBN 978-5-235-03399-3.
* *Шур П.Р.* Альбер Ламорис. — Л.: Искусство, 1972.

## Արտաքին հղումներ
*  
* 

Կատեգորիա:1950-ականների ֆրանսիական ֆիլմեր
Կատեգորիա:1956 դրամա ֆիլմեր
Կատեգորիա:1956 ֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական ֆիլմեր
Կատեգորիա:1950-ականների ֆրանսերեն ֆիլմեր
Արմիդեյլ

**Արմիդեյլ** (), քաղաք Ավստրալիայի Նոր Անգլիա տարածաշրջանի Նոր Հարավային Ուելս նահանգում, Ավստրալիական Կորդիլերների *Հյուսիսային սարահարթ* (*Northern Tablelands*) կոչվող հատվածում, ծովի մակերևույթից 980 մետր բարձրության վրա, Սիդնեյից Բրիսբեն տանող ավտոմայրուղու գրեթե մեջտեղում։

Քաղաքում ու նրա մերձակայքում կան գիտական մեծ հետաքրքրություն ներկայացնող և չափազանց գեղեցիկ տարածքներ, այդ թվում՝ մի քանի ազգային պարկեր, որոնք դասակարգվել են որպես Համաշխարհային ժառանգության օբյեկտներ (*New England National Park*-ը, *Oxley Wild Rivers National Park*-ը, *Mount Yarrowyck Nature Reserve*-ը)։ 
## Պատմություն
Քաղաքի ներկայիս տարածքում սկզբնապես տեղաբնիկ *անիվան* ցեղի ներկայացուցիչներ են ապրել։ Առաջին եվրոպացիներն այստեղ հայտնվել են 1830-ական թվականների սկզբներին՝ Ջոն Օքսլիի կողմից այս տարածքների հայտնաբերումից կարճ ժամանակ անց։ Սկզբնական շրջանում նորաբնակների հիմնական զբաղմունքը գյուղատնտեսությունն էր։ 1850 թվականին, երբ մերձակայքում ոսկու հանքեր են հայտնաբերվել ("*Rocky River*"-ը և "*Gara Gorges*"-ը), տնտեսական զարգացման ուղղությունը կտրուկ կեևրպով փոխվել է, և քաղաքն էլ կտրուկ աճ է ապրել (բնակչության թվաքանակը կարճ ժամանակում հասել է շուրջ 20 հազարի)։ Քաղաքի անվանումն ընտրել է Ջորջ Ջեյմս Մաքդոնալդը, որը 1830-ական թվականներին Միացյալ Թագավորության տարածքների կառավարիչն էր այս կողմերում։ Նա նորաստեղծ բնակավայրն անվանակոչել է Մաքդոնալդների ազնվականական տոհմին պատկանող շոտլանդական Սքայ կղզու *Արմադեյլ* (*Armadale*) քաղաքի անվան նմանությամբ։

Արմիդեյլը  ներկայումս շրջանային վարչական կենտրոն է (*Armidale Dumaresq Council*): Այստեղ գործում են Նոր Անգլիայի համալսարանը, Ավստրալիայի ամենաբարձր օդանավակայանը, որտեղից ամեն օր կանոնավոր թռիչքներ են կատարվում դեպի Սիդնեյ (այդ խոշոր բնակավայրի հետ կապված է նաև երկաթուղով ու ավտոմայրուղով)։ Կա նաև ոչ մեծ նավահանգիստ։ Պատմամշակութային հուշարձաններից հիշատակության են արժանի անգլիկան եկեղեցու Սուրբ Պետրոսի տաճարը և Սուրբ Մարիամի ու Սուրբ Հովսեփի կաթոլիկ տաճարը։
## Պատկերասրահ

Cathedral Armidale.jpg|Սուրբ Մարիամի ու Սուրբ Հովսեփի կաթոլիկ տաճարը
Armidale palais de justice.jpg|Արդարադատության պալատը
Centro Armidale 01.jpg|Առևտրի կենտրոնի կենտրոնական հատվածը

## Անվանի անձինք
* Ջուդիթ Ռայթ (1915–2000), գրող
* Ջոն Մոնքտոն (1938–2017), մարզիկ (լողորդ)
* Ջերարդ Ջոզեֆ Հաննա (* 1941), կաթոլիկ եկեղեցու պատվավոր եպիսկոպոս
* Գայլա Ռիդ (* 1945), գրող
* Քեննեթ Հիլլ (1948–2010), բուսաբան
* Անյա Բեյերսդորֆ (* 1982), կինոդերասանուհի
* Քեյթ Բելլ (* 1983), կինոդերասանուհի
* Լորեն Քիչըն (* 1990), մարզիկ (հեծանվորդ)
* Միթչել բուլեն (* 1991), մարզիկ (հեծանվորդ)
## Կլիմա

|date=June 2018}}

## Ծանոթագրություններ

## Արտաքին հղումներ

*  Informations sur Armidale 
*  Statistiques sur Armidale

Կատեգորիա:Ավստրալիայի բնակավայրեր
Կատեգորիա:Ավստրալիայի քաղաքներ
Կատեգորիա:Ավստրալիայի աշխարհագրություն
Կատեգորիա:Ավստրալիայի պատմություն
Գեշմարդ ամիրա

**Գեշմարդ ամիրա**, XIII-XIV դարերի հայ իշխան։ Զաքարյան տիրապետության օրոք «ամիրա» կոչումը տալիս են իշխաններին ու քաղաքագլուխներին։

Գեշմարդ ամիրայի մասին հայտնի է, որ 1288 թվականին նա և իր ձեռնավոր Հավիկը, Օշականի ու Մրանա այգիներից իրենց օգտին սահմանված ձեռնավորի հարկը թողել են Սուրբ Կարապետին` Հովհաննավանքին։

Ըստ Կաթողիկե Սբ․ Աստվածածին եկեղեցու պատին թողած արձանագրության՝ Գեշմարդը իր երկու կուղպակներն է նվիրել Երևանի սրբատեղիներին՝ իրենց ներքնատներովն ու խղիրովը։

## Ծանոթագրություններ

Կատեգորիա:Հայ իշխաններ